Diari Oficial de la Generalitat Valenciana


Sumari del DOGV 6277, del 28-05-2010 (2010/6048)

ORDRE 19/2010, de 25 de maig, de la Conselleria d'Economia, Hisenda i Ocupació, per la qual es modifica l'Ordre de 7 de maig de 2009, de la Conselleria d'Economia, Hisenda i Ocupació, per la qual s'aproven les bases reguladores i el procediment general per a la concessió d'ajudes per al desenvolupament dels tallers de Formació per a la Contractació.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6277

Data del DOGV
:   28-05-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/6048


Data del document
:   25-05-2010

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * ajuda a l'ocupació
    * formació professional
    * inserció professional
    * ajuda pública

ORDRE 19/2010, de 25 de maig, de la Conselleria d'Economia, Hisenda i Ocupació, per la qual es modifica l'Ordre de 7 de maig de 2009, de la Conselleria d'Economia, Hisenda i Ocupació, per la qual s'aproven les bases reguladores i el procediment general per a la concessió d'ajudes per al desenvolupament dels tallers de Formació per a la Contractació. [2010/6048]  
Mitjançant Resolució del director general del SERVEF de data 10 de setembre de 2009, publicada en el Diari Oficial de la Comunitat Valenciana de 18 de l'esmentat mes, es va modificar el termini d'inici i finalització dels tallers de Formació per a la Contractació regulats en la del 7 de maig de 2009, de la Conselleria d'Economia, Hisenda i Ocupació, per la qual s'aproven les bases reguladores i el procediment general per a la concessió d'ajudes per al desenvolupament dels tallers de Formació per a la Contractació.   
Esta modificació va determinar que el termini de justificació de les corresponents subvencions, recollit inicialment en el segon paràgraf de l'article 24.1 d'esta ordre, no fóra congruent amb el nou termini de finalització.  
Per tot això, i fent ús de les facultats que em conferix la Llei 5/1983, de 30 de desembre de Govern Valencià, modificada per la Llei 12/2007,de 20 de març; la Llei de la Generalitat Valenciana 3/2000, de 17 d'abril, per la qual es crea el Servici Valencià d'Ocupació i Formació; el Decret 129/2007, de 27 de juliol, del Govern Valencià, pel qual s'aprova el Reglament Orgànic i Funcional de la Conselleria d'Economia, Hisenda i Ocupació, i el Decret 41/2001, de 27 de febrer, del Govern Valencià, pel qual s'aprova el Reglament Orgànic i Funcional del SERVEF, modificat pel Decret 173/2002, de 15 d'octubre, i pel Decret 141/2003, d'1 d'agost, ambdós del Govern Valencià, oït el Consell Valencià de Formació Professional,  
DISPOSE  
Article únic  
Es modifica el segon paràgraf de l'article 24.1 de l'Ordre de 7 de maig de 2009, de la Conselleria d'Economia, Hisenda i Ocupació, per la qual s'aproven les bases reguladores i el procediment general per a la concessió d'ajudes per al desenvolupament dels tallers de Formació per a la Contractació, que quedarà redactat de la manera següent:  
«La justificació de la possible bestreta i/o el pagament de la subvenció s'efectuaran amb la presentació prèvia de la documentació que s'indica en l'apartat 3) del present article abans del 15 de setembre de 2010.»  
DISPOSICIONS FINALS  
Primera  
La present ordre entrarà en vigor el mateix dia de la seua publicació en el Diari Oficial de la Comunitat Valenciana.  
Segona  
Contra el present acte, que esgota la via administrativa, podran les persones interessades interposar recurs contenciós administratiu en el termini de dos mesos, comptadors des del dia següent al de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb allò previst en els articles 10.1.a) i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, o, potestativament, recurs de reposició davant este mateix òrgan en el termini d'un mes, computat en els termes ja dits, segons allò disposat en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjudici que es puga interposar qualsevol altre recurs en la vigent legislació.  
València, 25 de maig de 2010  
El vicepresident segon del Consell i   
conseller d'Economia, Hisenda i Ocupació,  
GERARDO CAMPS DEVESA